CELEX: 22017D1872
Language: et
Date: 2016-03-18 00:00:00
Title: EMP ühiskomitee otsus nr 42/2016, 18. märts 2016, millega muudetakse EMP lepingu I lisa „Veterinaar- ja fütosanitaarküsimused“ [2017/1872]

19.10.2017   
               
               
                  ET
               
               
                  Euroopa Liidu Teataja
               
               
                  L 270/3
               
            EMP ÜHISKOMITEE OTSUS
      nr 42/2016,
      18. märts 2016,
      millega muudetakse EMP lepingu I lisa „Veterinaar- ja fütosanitaarküsimused“ [2017/1872]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida komisjoni 17. augusti 2015. aasta rakendusmäärus (EL) 2015/1399, millega keeldutakse andmast luba valmistise Bacillus toyonensis (NCIMB 14858T) (varasem nimetus: Bacillus cereus var. toyoi NCIMB 40112/CNCM I-1012) kasutamiseks nuumveiste, nuumküülikute, broilerkanade, (võõrutatud) põrsaste, nuumsigade, aretusemiste ja tarbevasikate söödalisandina, tühistatakse luba valmistise Bacillus cereus var. toyoi (NCIMB 40112/CNCM I-1012) kasutamiseks broilerkalkunite ja emaste aretusküülikute söödalisandina, muudetakse määruseid (EÜ) nr 256/2002, (EÜ) nr 1453/2004, (EÜ) nr 255/2005 ja (EÜ) nr 1200/2005 ning tühistatakse määrused (EÜ) nr 166/2008, (EÜ) nr 378/2009 ja rakendusmäärus (EL) nr 288/2013 (1).
               
            
                  (2)
               
               
                  Rakendusmäärusega (EL) 2015/1399 tunnistatakse kehtetuks komisjoni määrused (EÜ) nr 166/2008 (2) ja (EÜ) nr 378/2009 (3) ning komisjoni rakendusmäärus (EL) nr 288/2013, (4) mis on inkorporeeritud EMP lepingusse ja mis tuleb sellest kehtetuks tunnistamise tõttu välja jätta.
               
            
                  (3)
               
               
                  Käesolevas otsuses käsitletakse söötadega seotud õigusakte. Sööta käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
               
            
                  (4)
               
               
                  Seetõttu tuleks EMP lepingu I lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu I lisa II peatükki muudetakse järgmiselt.
      
                  1)
               
               
                  Punktidele 1z (komisjoni määrus (EÜ) nr 256/2002), 1zzf (komisjoni määrus (EÜ) nr 255/2005) ja 1zzm (komisjoni määrus (EÜ) nr 1200/2005) lisatakse järgmine taane:
                  
                              „—
                           
                           
                              
                                 32015 R 1399: komisjoni rakendusmäärus (EL) 2015/1399, 17. august 2015 (ELT L 217, 18.8.2015, lk 1).“
                           
                        
            
                  2)
               
               
                  Punkti 1zw (komisjoni määrus (EÜ) nr 1453/2004) lisatakse järgmine tekst:
                  „, muudetud järgmise õigusaktiga:
                  
                              —
                           
                           
                              
                                 32015 R 1399: komisjoni rakendusmäärus (EL) 2015/1399, 17. august 2015 (ELT L 217, 18.8.2015, lk 1).“
                           
                        
            
                  3)
               
               
                  Punkti 152 (komisjoni rakendusmäärus (EL) 2015/1490) järele lisatakse järgmine punkt:
                  
                              „153.
                           
                           
                              
                                 32015 R 1399: komisjoni rakendusmäärus (EL) 2015/1399, 17. august 2015, millega keeldutakse andmast luba valmistise Bacillus toyonensis (NCIMB 14858T) (varasem nimetus: Bacillus cereus var. toyoi NCIMB 40112/CNCM I-1012) kasutamiseks nuumveiste, nuumküülikute, broilerkanade, (võõrutatud) põrsaste, nuumsigade, aretusemiste ja tarbevasikate söödalisandina, tühistatakse luba valmistise Bacillus cereus var. toyoi (NCIMB 40112/CNCM I-1012) kasutamiseks broilerkalkunite ja emaste aretusküülikute söödalisandina, muudetakse määruseid (EÜ) nr 256/2002, (EÜ) nr 1453/2004, (EÜ) nr 255/2005 ja (EÜ) nr 1200/2005 ning tühistatakse määrused (EÜ) nr 166/2008, (EÜ) nr 378/2009 ja rakendusmäärus (EL) nr 288/2013 (ELT L 217, 18.8.2015, lk 1).“
                           
                        
            
                  4)
               
               
                  Punktid 1zzzzl (komisjoni määrus (EÜ) nr 166/2008), 1zzzzy (komisjoni määrus (EÜ) nr 378/2009) ja 87 (komisjoni rakendusmäärus (EL) nr 288/2013) jäetakse välja.
               
            Artikkel 2
      Rakendusmääruse (EL) 2015/1399 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 19. märtsil 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 18. märts 2016
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 217, 18.8.2015, lk 1.
      
         (2)  ELT L 50, 23.2.2008, lk 11.
      
         (3)  ELT L 116, 9.5.2009, lk 3.
      
         (4)  ELT L 86, 26.3.2013, lk 15.
      
         (*1)  Põhiseadusest tulenevaid nõudeid ei ole nimetatud.